Prstenastovrata patka
Prstenastovrata patka (lat. Aythya collaris) je vrsta patke iz potporodice ronilica.

Opis 

Veličinom je dosta malena. Mužjak jako sliči mužjaku krunaste patke, s kojom je ova vrsta jako blisko povezana. Ima sivi kljun s bijelim kolutom, sjajno ljubičastu glavu, bijela prsa, žutu šarenicu i tamnosiva leđa. Ženka ima blijedo smeđu glavu i tijelo s tamnosmeđim leđima. Kljun joj je taman, a kolut na njemu je suptilno svjetliji nego kod mužjaka. Šarenica kod ženki je smeđa.

Za vrijeme sezone parenja ovoj ptici staništa su šumovita jezera i lokve na sjeveru SAD-a i Kanade. 

Hrani se uglavnom ronjenjem. Prehrana uključuje vodene biljke, mekušce, vodene kukce i male ribe.

Izvori

Ronilice